นายกรัฐมนตรี ระบุเจ้าหน้าที่กำลังสืบสวนสอบสวนคดีก่อเหตุความไม่ปลอดภัยอย่างเต็มที่ สั่งการตำรวจชี้แจงการทำงานและความคืบหน้าตามขั้นตอน
นายกรัฐมนตรีระบุเจ้าหน้าที่กำลังสืบสวนสอบสวนคดีก่อเหตุความไม่ปลอดภัยอย่างเต็มที่สั่งการตำรวจชี้แจงการทำงานและความคืบหน้าตามขั้นตอนพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงความคืบหน้าในคดีก่อเหตุความไม่ปลอดภัยหลายจุดในพื้นที่กรุงเทพมหานคร ว่า ขณะนี้ทางเจ้าหน้าที่ตำรวจกำลังสืบสวนสอบสวนต่อเนื่องจากการควบคุมตัวผู้ต้องสงสัย 2 คนก่อนหน้านี้ ซึ่งทราบว่ามีความเกี่ยวพันกับหลายบุคคล ซึ่งวันนี้ทราบผู้ที่มีความเกี่ยวข้องอีกกว่า 10 คนที่ต้องติดตามดำเนินคดีให้ได้ และขณะนี้ยังไม่ได้ตัดประเด็นสาเหตุของการก่อเหตุใดๆ ออกไป ขออย่ากดดันการทำงานของเจ้าหน้าที่ ซึ่งเจ้าหน้าที่ที่เกี่ยวข้องจะต้องนำข้อมูลทั้งหมดมาประมวลทั้งหมด รวมทั้งจะต้องชี้แจงทำความเข้าใจกับครอบครัวว่าทุกอย่างเป็นไปตามพยานหลักฐาน ขณะที่ในส่วนของผู้บาดเจ็บได้ให้ทางกระทรวงสาธารณสุขและทางตำรวจเข้าไปดูแลอย่างเต็มที่ โดยจะให้ทางตำรวจได้ชี้แจงการทำงานเป็นขั้นตอนและจะต้องบูรณาการการทำงานทุกด้านนายกรัฐมนตรีพอใจกับการทำงานของกล้องวงจรปิดหรือซีซีทีวีที่สามารถทำงานได้ทุกตัวเป็นประโยชน์กับคดี พร้อมย้ำว่าขณะที่เจ้าหน้าที่ก็ถือว่าทำงานอย่างเต็มที่ แต่เรื่องเหล่านี้เป็นสิ่งที่ทุกคนต้องร่วมมือกัน